Xaynandagi Sanya kurorti rahbariyati sun’iy orol ustida aeroport qurishni rejalashtirmoqda. Bu haqda "Xaynan jibao" nashri xabar berdi. Nashrning ma’lumot berishicha, sun’iy orol Xuntanvan ko‘rfazida bunyod etiladi. U shahardagi Feniks aeroportida 15 km masofada joylashadi. Orol uchburchak shaklida bo‘ladi. Uning maydoni 15,75 mln kv. Metrni tashkil etadi. Orol besh yil davomida qurib bitkaziladi. Loyiha ikki qismdan iborat bo‘ladi: sun’iy orol va aeroport bunyod etilishi hamda transport infrastrukturasi qurilishi. Orol Xaynan bilan ikkita parallel – avtomobil va temir yo‘l ko‘priklari orqali bog‘lanadi. Ularning uzunligi 6 kmni tashkil etadi.